**Príloha č. 5**

**ZMLUVA O DIELO**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len,, Obchodný zákonník“) a zákona 343/2015 Z. z. o verejnom obstarávaní a o zmene a doplnení niektorých zákonov (ďalej len ZVO)

(ďalej v texte len „Zmluva“)

**Článok I.**

**ZMLUVNÉ STRANY**

1. **Názov: Obec Malé Chyndice**

Sídlo: Malé Chyndice 79, 951 54 Malé Chyndice

IČO: 00399434

DIČ: 2021056697

Štatutárny orgán: Eva Belančíková, starostka obce

Bankové spojenie: Prima banka Slovensko, a.s.

Číslo účtu IBAN: SK35 5600 0000 0022 3982 5003

(ďalej len “Objednávateľ ”)

2. Názov:

Sídlo:

Štatutárny orgán:

Zapísaná v:

IČO:

DIČ:

IČ DPH:

Bankové spojenie:

Číslo účtu IBAN:

Zástupca splnomocnený na rokovanie vo veciach:

a) zmluvných:

b) technických:

Číslo telefónu:

Číslo faxu:

Email:

(ďalej len “Zhotoviteľ”)

**Článok II.**

**PREAMBULA**

2.1 Táto zmluva sa uzatvára ako výsledok prieskumu trhu na realizáciu zákazky s názvom

**„Rekonštrukcia kultúrneho domu v obci Malé Chyndice“**.

**Článok III.**

**PREDMET ZMLUVY**

3.1 Zmluvné strany sa dohodli, že predmetom tejto Zmluvy sú stavebné práce na realizáciu zákazky **“Rekonštrukcia kultúrneho domu v obci Malé Chyndice“**.

Predmet Zmluvy je špecifikovaný v Prílohe č. 1 a 2 tejto Zmluvy tvoriacich neoddeliteľnú súčasť tejto Zmluvy.

3.2 Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v tejto Zmluve.

3.3 Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, schválenou projektovou dokumentáciou, právoplatným stavebným povolením, ostatnou dokumentáciou a technickými normami vzťahujúcimi sa na predmet Zmluvy, že sú mu známe technické a kvalitatívne podmienky jeho realizácie a že disponuje s takými kapacitami a odbornými znalosťami, ktoré sú k realizácii Projektu potrebné.

3.4 Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Článok IV.**

**KVALITA PREDMETU ZMLUVY**

4.1 Zhotoviteľ sa zaväzuje odovzdať predmet Zmluvy bez vád a nedostatkov brániacich jeho riadnemu používaniu.

**Článok V.**

**CENA A PLATOBNÉ PODMIENKY**

5.1 Zmluvné strany sa dohodli v zmysle §3 zákona č. 18/1996 Z. z. o cenách v znení neskorších predpisov na cene za celý predmet Zmluvy:

Spolu bez DPH: ................................- EUR

DPH 20 %: ........................................- EUR

Spolu s DPH: .....................................- EUR

Slovom .................................................................................................................

Ceny budú vyčíslené v mene EUR a zaokrúhlené na 2 desatinné miesta.

5.2 Objednávateľ sa zaväzuje po dobu platnosti tejto Zmluvy včas zaplatiť cenu za realizované práce, ktorá je vypočítaná v súlade so Zmluvou.

5.3 Zhotoviteľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v Prílohe č. 1 a 2 tejto Zmluvy.

5.4 Zmluvné strany sa dohodli, že Zhotoviteľ bude fakturovať cenu dodávok a prác po protokolárnom odovzdaní diela (resp. jeho časti) Objednávateľovi a to na základe súpisu dodávok a vykonaných stavebných prác schváleného stavebným dozorom. Prílohou faktúr budú podrobné súpisy dodaných tovarov a vykonaných stavebných prác za fakturované obdobie dokumentujúce plnenie Zhotoviteľa a odsúhlasené stavebným dozorom. Zhotoviteľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.

5.5 Faktúra je splatná do 60 dní od jej doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Zhotoviteľa uvedeného v záhlaví tejto Zmluvy.

5.6 Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo Zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list – súpis dodaných prác za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

g) názov projektu

h) prílohou faktúry musí byť súpis vykonaných prác na CD/DVD vo formáte MS Excel.

V prípade, že faktúra (daňový doklad) bude obsahovať nesprávne alebo neúplné údaje, objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5.5 tohto článku Zmluvy.

* 1. Zhotoviteľ je povinný vystaviť faktúry spolu s ich prílohami. Prílohou ku faktúre musia byť najmä :

- dokumentácia kvality diela;

- potvrdenie o odstránení zariadenia staveniska;

- súpis vykonaných prác podpísaný stavebným dozorom Objednávateľa,

v členení podľa oceneného výkazu výmer, ktorý je súčasťou tejto Zmluvy

s dodržaním poradia položiek i v elektronickej podobe (Microsoft Excel);

- zisťovací protokol o vykonaných stavebných prácach;

- zápis o odovzdaní a prevzatí diela (stavebných prác).

**Článok VI.**

**ČAS PLNENIA**

6.1 Zhotoviteľ sa zaväzuje poskytnúť plnenie predmetu Zmluvy do 2 mesiacov odo dňa prevzatia staveniska. Nedodržanie lehoty bude považované za podstatné porušenie zmluvy.

6.2 Dodržiavanie lehoty podľa bodu 6.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.

6.3 V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Zhotoviteľovi primeraný dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy.

**Článok VII.**

**MIESTO PLNENIA PREDMETU ZMLUVY**

7.1 Miesto plnenia predmetu Zmluvy: Obec Malé Chyndice, k.ú. Malé Chyndice,

pozemok parc. č. 63/1, súp. č. stavby 41

**Článok VIII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

8.1 Práva a povinnosti Objednávateľa

a) Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté nesprávnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.

b) Plánované kontroly budú vykonávané minimálne jeden krát mesačne ako aj pred plánovaným vystavením faktúry zo strany Zhotoviteľa. Kontroly organizuje stavebný dozor na základe výzvy niektorej zmluvnej strany, alebo na základe časového plánu vopred dohodnutého zmluvnými stranami.

c) Každá zmluvná strana je povinná bezodkladne informovať druhu zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.

d) Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.

e) Objednávateľ je povinný uhradiť cenu dohodnutú v čl. V., bod 5.1.

8.2 Práva a povinnosti Zhotoviteľa

a) Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.

b) Zhotoviteľ poskytuje záruku po dobu 5 rokov od odovzdania diela.

c) Zhotoviteľ je povinný uzavrieť poistenie zodpovednosti za škodu platné počas realizácie projektu a predložiť ju objednávateľovi pri podpise zmluvy. Výška poistenia je minimálne v hodnote ceny diela v EUR s DPH podľa bodu 5.1 Zmluvy.

d) Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa.

e) Zhotoviteľ je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu a údaje o predmete subdodávky. Tieto informácie uvádza Zhotoviteľ v Prílohe č. 3 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ plánuje zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

f) Zhotoviteľ je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o. i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä

* prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
* oznamovať Objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní a údaje o predmete subdodávky,
* zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:

- odstúpiť od Zmluvy

- Povinnosti vyplývajúce zo zákona o registri partnerov verejného sektora sa vzťahujú na Zhotoviteľa v prípade splnenia podmienok uvedených v ust. § 2 zákona o registri partnerov verejného sektora.

Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky (obec, okres, VÚC).

8.3 Ak Zhotoviteľ nesplní termíny podľa bodu 6.1 tejto zmluvy, je povinný zaplatiť Objednávateľovi zmluvnú pokutu vo výške 0,05 % z hodnoty diela za každý deň omeškania.

8.4 Ak Objednávateľ neuhradí Zhotoviteľovi faktúry v lehote splatnosti, uvedenej v bode 5.5 tejto zmluvy, je povinný zaplatiť Zhotoviteľovi zmluvnú pokutu vo výške 0,05 % z hodnoty diela za každý deň omeškania.

8.5 Ak Zhotoviteľ poruší všeobecne záväzné právne predpisy týkajúce sa ochrany archeologických pamiatok alebo ochrany prírody a krajiny, bude to považované za podstatné porušenie Zmluvy.

8.6 Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok IX.**

**ZODPOVEDNOSŤ ZA VADY, ZÁRUKA ZA KVALITU**

9.1 Zhotoviteľ zodpovedá za to, že plnenia predmetu Zmluvy budú poskytnuté v súlade s ustanovením článku III. a budú mať vlastnosti dohodnuté v tejto Zmluve.

9.2 Plnenie má vady ak:

a) nie je dodané v dohodnutej kvalite,

b) vykazuje nedostatky, t. j. nie je plnené v celom dohodnutom rozsahu.

9.3 Pre nároky zo zodpovednosti za vady platia primerane ustanovenia § 422 a nasledujúce Obchodného zákonníka.

9.4 Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do piatich pracovných dní. V prípade závažnej reklamácie ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie e-mailom pre počítanie a dodržanie lehôt sa považuje deň odoslania e-mailu Objednávateľom Zhotoviteľovi.

**Článok X.**

**ZODPOVEDNOSŤ ZA ŠKODU**

10**.**1 Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.

10.2 V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Článok XI.**

**ĎALŠIE ZMLUVNÉ DOJEDNANIA**

11.1 Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy.

11.2 Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.

11.3 Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

11.4 Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu pokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.

11.5 Zmeny a doplnenia tejto Zmluvy je možné realizovať v súlade s §18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.

11.6 Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z tejto Zmluvy a svojim podpisom dáva súhlas na zverejnenie tejto Zmluvy vrátane príloh v plnom rozsahu.

**Článok XII.**

**TRVANIE ZMLUVY A UKONČENIE ZMLUVNÉHO VZŤAHU**

12.1 Riadne ukončenie zmluvného vzťahu zo Zmluvy nastane splnením záväzkov Zmluvných strán.

12.2 Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 12.8 tohto článku Zmluvy.

12.3 Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.

12.4 Na účely Zmluvy sa za podstatné porušenie Zmluvy považuje aj:

a) preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;

b) zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;

c) vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;

d) neuhradenie faktúry zo strany Objednávateľa po splnení podmienok uvedených v čl. V., bod 5.6 Zmluvy;

e) opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,

f) neuzavretie poistenia zodpovednosti za škodu podľa bodu 8.2.c Zmluvy,

g) opakované porušenie záväzkov Zmluvných strán vyplývajúcich z tejto Zmluvy.

Objednávateľ je oprávnený odstúpiť od Zmluvy aj v prípade, ak nastali okolnosti podľa §19 ZVO.

12.5 V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá.

12.6 Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.

12.7 Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.

12.8 Vysporiadanie pohľadávok z titulu odstúpenia od Zmluvy:

a) časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,

b) Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,

c) Zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

**Článok XIII.**

**PODMIENKY VYKONANIA DIELA**

* 1. Zhotoviteľ vykoná dielo na vlastné náklady a na vlastné nebezpečenstvo. Zhotoviteľ výkonom funkcie stavbyvedúceho poveruje .....................................*(meno a priezvisko)*, číslo oprávnenia:................
  2. Objednávateľ sa zaväzuje odovzdať Zhotoviteľovi stavenisko do 10 (desiatich) dní od nadobudnutia účinnosti tejto Zmluvy a v takom stave, aby Zhotoviteľ mohol na ňom začať práce v súlade s podmienkami Zmluvy.
  3. Ak v súvislosti so začatím prác na stavenisku bude potrebné premiestniť alebo umiestniť dopravné značky podľa predpisov o pozemných komunikáciách, obstará a uhradí tieto práce Zhotoviteľ. Udržiavanie dopravných značiek zabezpečí na svoje náklady Zhotoviteľ.
  4. Povolenia na dočasné užívanie verejných a iných plôch a na využívanie komunikácií na osobitné účely obstará a poplatky za ne znáša Zhotoviteľ.
  5. Objednávateľ odovzdá Zhotoviteľovi dokumentáciu potrebnú na zhotovenie diela v jednom vyhotovení pri odovzdaní staveniska.
  6. Objednávateľ zabezpečí pre Zhotoviteľa možnosť napojenia na odber elektrickej energie a úžitkovej vody.
  7. Vlastníctvo k realizovanému dielu má do uhradenia faktúry Zhotoviteľ. Nebezpečenstvo škody na zhotovenom diele prechádza na Objednávateľa dňom podpísania zápisu o odovzdaní a prevzatí prác.
  8. Prevádzkové, sociálne, prípadne aj výrobné zariadenie staveniska si zabezpečuje Zhotoviteľ. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny.
  9. Stavebné práce sa budú realizovať len počas povolenej pracovnej doby v pracovných dňoch v čase od 8:00 do 18:00 hodiny. Zhotoviteľ zodpovedá za:
     1. bezpečnosť a ochranu zdravia vlastných zamestnancov,
     2. za čistotu a poriadok na stavenisku a odstráni na vlastné náklady odpady, ktoré sú výsledkom jeho činnosti,
  10. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
  11. Zhotoviteľ sa zaväzuje vyzvať minimálne 3 pracovné dni vopred Objednávateľa k účasti na predpísaných skúškach.
  12. Zhotoviteľ je povinný viesť stavebný denník v zmysle platných predpisov a podľa pokynov stavebného dozoru Objednávateľa. K záznamom Zhotoviteľa v stavebnom denníku sa stavebný dozor Objednávateľa písomne záväzne vyjadrí najneskôr do 3 (troch) pracovných dní odo dňa vykonania zápisu.
  13. Objednávateľ sa zaväzuje vykonávať stavebný dozor. Zástupca Objednávateľa vykonávajúci stavebný dozor bude poverený riešením technických problémov, kontrolou vykonaných prác a predbežným prerokúvaním zmien a doplnkov diela.
  14. Stavebný dozor:
      1. dohliada na  spôsob a postup realizácie stavby  Zhotoviteľom a v prípade zistenia porušenia predpisov ochrany zdravia pri práci,  požiarnej bezpečnosti upozorní na túto skutočnosť Zhotoviteľa v stavebnom denníku;
      2. zabezpečuje funkciu koordinátora dokumentácie podľa zákona č. 396/2006 Zb. Nariadenia vlády SR o minimálnych bezpečnostných a zdravotných požiadavkách na stavenisku;
      3. je oprávnený vykonávať rozhodnutia, týkajúce sa pozastavenia alebo odloženia vykonávania stavebných prác alebo ich častí, odstránenia alebo náhrady materiálov a prác, ktoré nie sú v súlade s podmienkami Zmluvy, odsúhlasenia zmien oproti projektovej dokumentácii, za podmienky dodržania rovnakej kvalitatívnej úrovne a zachovania, resp. zníženia ceny, vylúčenia pracovníkov Zhotoviteľa zo staveniska, ktorí hrubým spôsobom porušia právne predpisy a nariadenia platné pre realizáciu diela;
      4. schvaľuje vzorky stavebných materiálov a výrobkov pred ich použitím a zabudovaním do diela;
      5. kontroluje odborné uloženie stavebných materiálov, výrobkov, vhodnosť a spôsob použitia tak, aby nevznikla škola na majetku Objednávateľa a nedošlo k ohrozeniu zdravia na stavbe;
      6. kontroluje riadnu inštaláciu a prevádzku technického vybavenia na stavbe, odborné ukladanie stavebných výrobkov a hmôt, vhodnosť a ich použitie a odborné ukladanie strojov a zariadení, dbá o to, aby sa stroje, zariadenia a technologické konštrukcie a zariadenia riadne ukladali;
      7. sleduje vedenie stavebného denníka, vykonáva záznamy do stavebného denníka a usmerňuje Zhotoviteľa pri vedení stavebného denníka;
      8. vykonáva kontrolu osobne každý pracovný deň priamo na stavbe, podľa potreby bude dokumentovať stavbu fotografovaním.
  15. Zhotoviteľ sa zaväzuje najmenej 5 (päť) dní pred odovzdaním diela vyzvať Objednávateľa na jeho prevzatie zápisom do stavebného denníka.
  16. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a touto Zmluvou. Doklady o týchto skúškach podmieňujú prevzatie diela. Ide najmä o nasledovné doklady (ak sú relevantné):
      1. atesty od výrobcov
      2. skúšky materiálov
      3. certifikáty
      4. protokol o komplexnom vyskúšaní (vykurovacia skúška, meranie intenzity osvetlenia- ak relevantné)
      5. návody na obsluhu v slovenskom jazyku, záručné listy
      6. doklady o likvidácii alebo zhodnotení všetkých odpadov zo stavebnej činnosti v súlade so zákonom č. 79/2015 Z. z. o odpadoch
      7. energetický certifikát budovy podľa zákona č. 555/2005 Z. z. (ak relevantné), iné (ak relevantné)
  17. Dielo bude Zhotoviteľom odovzdané a Objednávateľom prevzaté aj v prípade, že v zápise o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulému a bezpečnému užívaniu dokončeného diela.
  18. Vadou sa rozumie odchýlka v kvalite, rozsahu a parametroch diela stanovených touto Zmluvou a obecne záväznými technickými normami a predpismi. Nedorobkom sa rozumie nedokončená práca oproti projektu a predloženej súťažnej ponuke.

**Článok XIV.**

**ZÁVEREČNÉ USTANOVENIA**

14.1 Táto Zmluva nadobúda platnosť dňom jej podpisu oboma Zmluvnými stranami.

14.2 Táto Zmluva nadobúda účinnosť po splnení súčasne dvoch odkladacích podmienok účinnosti, ktoré spočívajú v tom, že :

a) dôjde naplneniu povinnosti v zmysle § 47a ods.1 Občianskeho zákonníka, teda účinnosť

táto Zmluva nadobudne dňom nasledujúcim po dni jej zverejnenia.

b) a zároveň dôjde k uzavretiu platnej a účinnej Zmluvy o poskytnutí nenávratného

finančného príspevku (Zmluva o poskytnutí NFP) medzi poskytovateľom pomoci

(Pôdohospodárska platobná agentúra) a prijímateľom pomoci (Obec Malé Chyndice), a

to na základe žiadosti o poskytnutie NFP s názvom „**Rekonštrukcia kultúrneho domu**

**v obci Malé Chyndice**“, ktorú Objednávateľ predkladá v rámci Výzvy na predkladanie

žiadostí o poskytnutie NFP s kódom MAS\_004/7.4/obce.

14.3 Zhotoviteľ berie na vedomie a súhlasí s oprávnením Objednávateľa a oprávnených orgánov v zmysle právnych predpisov Slovenskej republiky a Európskej únie vykonávať kontrolu/audit/overovanie súvisiacu s uskutočnenými stavebnými prácami u Zhotoviteľa, a to počas platnosti a účinnosti Zmluvy o poskytnutí NFP, umožniť vstup do kontrolovaných objektov oprávnenej osobe Objednávateľa a ostatným orgánom kontroly/auditu/overovania – oprávnené osoby na výkon kontroly/auditu/overovania. Zhotoviteľ je povinný poskytnúť oprávneným osobám všetku potrebnú súčinnosť, poskytnúť vyžiadanú dokumentáciu, zabezpečiť prítomnosť oprávnených osôb zo strany Zhotoviteľa, prijatie nápravných opatrení a definovanie termínov na odstránenie zistených nedostatkov.

Oprávnené osoby na výkon kontroly/auditu/overovania sú najmä:

a) Poskytovateľ a ním poverené osoby,

b) Útvar následnej finančnej kontroly a ním poverené osoby;

c) Najvyšší kontrolný úrad SR, Protimonopolný úrad, príslušná Správa finančnej kontroly, Certifikačný orgán a nimi poverené osoby;

d) Orgán auditu, jeho spolupracujúce orgány a nimi poverené osoby;

e) Splnomocnení zástupcovia Európskej Komisie, Európskeho dvora audítorov a iné;

f) Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

14.4 Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR a ES.

14.5 Neoddeliteľnú súčasť tejto Zmluvy tvoria prílohy:

a) Príloha č. 1 – Projektová dokumentácia v elektronickej podobe;

b) Príloha č. 2 – Ocenený výkaz výmer (podrobný rozpočet stavby);

c) Príloha č. 3 – Informácie o subdodávateľoch (zoznam subdodávateľov s uvedením:

obchodné meno, sídla, IČO, predmet subdodávky a údaje o osobe

oprávnenej konať subdodávateľa v rozsahu meno a priezvisko, adresa

pobytu)

d) Príloha č. 4 - Platné potvrdenie o poistení stavebno - montážnych prác v minimálnej

hodnote rovnajúcej sa cene diela v EUR s DPH;

14.6 Zmluva je vyhotovená v štyroch rovnopisoch, z toho dva obdrží Objednávateľ a dva Zhotoviteľ.

14.7 V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.

14.8 Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

V Malých Chyndiciach, dňa ..............................

Za Objednávateľa: Za Zhotoviteľa:

.................................................... .........................................................

Eva Belančíková